

**"Жер үсті көздеріндегі су ресурстарын пайдаланғаны үшін төлемақы ставкалары туралы" облыстық мәслихаттың 2009 жылғы 21 желтоқсандағы № 235 шешіміне өзгерістер мен толықтырулар енгізу туралы**

Ақтөбе облыстық мәслихатының 2013 жылғы 15 наурыздағы № 100 шешімі. Ақтөбе облысының Әділет департаментінде 2013 жылғы 12 сәуірде № 3557 болып тіркелді

      Қазақстан Республикасының 2003 жылғы 9 шілдедегі Су Кодексінің 38-бабының 5) тармақшасына, «Салық және бюджетке төленетін басқа да міндетті төлемдер туралы» (Салық Кодексі) Қазақстан Республикасының 2008 жылғы 10 желтоқсандағы Кодексінің 487-бабының 1-тармағына, «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 6-бабының 5-тармағына және «Жер үсті көздерінің су ресурстарын пайдаланғаны үшін төлемақыны есептеу әдістемесін бекіту туралы» Қазақстан Республикасы Ауыл шаруашылығы министрінің м.а. 2009 жылғы 14 сәуірдегі № 223, Нормативтік құқықтық кесімдерді мемлекеттік тіркеу тізілімінде № 5675 тіркелген, бұйрығына сәйкес Ақтөбе облыстық мәслихаты **ШЕШІМ ЕТТІ:**  
      1. «Жер үсті көздеріндегі су ресурстарын пайдаланғаны үшін төлемақы ставкалары туралы» облыстық мәслихаттың 2009 жылғы 21 желтоқсандағы № 235 шешіміне (Нормативтік құқықтық кесімдерді мемлекеттік тіркеу тізілімінде № 3306 тіркелген, 2010 жылғы 19 қаңтардағы «Ақтөбе», «Актюбинский вестник» газеттерінің № 6-7 жарияланған) мынадай  өзгерістер мен толықтырулар енгізілсін:   
      Көрсетілген шешімімен бекітілген жер үсті көздеріндегі су ресурстарын пайдаланғаны үшін төлемақы ставкаларының мөлшері жаңа редакцияда қосымшаға сәйкес бекітілсін.  
      2. Осы шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

*Облыстық мәслихаттың                    Облыстық*  
*сессия төрағасы                  мәслихаттың хатшысы*

*К. КЕНЖЕБАЕВ                     С. ҚАЛДЫҒҰЛОВА*

2013 жылғы 15 наурыздағы № 100  
облыстық мәслихаттың шешіміне  
қосымша

2009 жылғы 21 желтоқсандағы № 235  
облыстық мәслихаттың шешіміне  
қосымша

**Жер үсті көздеріндегі су ресурстарын пайдаланғаны үшін төлемақы ставкаларының МӨЛШЕРІ**

**Жайық, Сағыз, Ембi, Ойыл өзендері бассейні**

|  |  |  |  |
| --- | --- | --- | --- |
| **№ р/с** | **Арнаулы су пайдаланудың түрі** | **Өлшем бірлігі** | **Төлемақы мөлшерлерi** |
| 1. | Тұрғын-үй пайдалану және коммуналдық қызметтер | теңге/1000 тек.м | 91,0 |
| 2. | Өнеркәсiп жылу энергетикасын қоса есептегенде | теңге/1000 тек.м | 262,0 |
| 3. | Ауыл шаруашылығы | теңге/1000 тек.м | 73,0 |
| 4. | Су көздерiнен су алуды жүзеге асыратын тоған шаруашылықтары | теңге/1000 тек.м | 71,0 |
| 5. | Су көздерiнен балық аулайтын балық шаруашылығы, тұтынушылар | теңге/тонна | 186,0 |
| 6. | Су энергетика | теңге/1000 кВт.сағ | - |
| 7. | Су көлігі | теңге/1000 тек.м | 9,0 |

**Торғай, Ырғыз өзендері бассейні**

|  |  |  |  |
| --- | --- | --- | --- |
| **№ р/с** | **Арнаулы су пайдаланудың түрі** | **Өлшем бірлігі** | **Төлемақы мөлшерлерi** |
| 1. | Тұрғын-үй пайдалану және коммуналдық қызметтер | теңге/1000 тек.м | 78,0 |
| 2. | Өнеркәсiп жылу энергетикасын қоса есептегенде | теңге/1000 тек.м | 221,0 |
| 3. | Ауыл шаруашылығы | теңге/1000 тек.м | 61,0 |
| 4. | Су көздерiнен су алуды жүзеге асыратын тоған шаруашылықтары | теңге/1000 тек.м | 61,0 |
| 5. | Су көздерiнен балық аулайтын балық шаруашылығы, тұтынушылар | теңге/тонна | 159,0 |
| 6. | Су энергетика | теңге/1000 кВт.сағ | - |
| 7. | Су көлігі | теңге/1000 тек.м | - |

      Ескертпе: Төлемақы мөлшерлерi сәйкес жылдық инфляцияның ресми деңгейiндегi индексiн ескере отырып есептеледi.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК